Xander Bogaerts

Xander Jan Bogaerts (Aruba, 1 october 1992), nomber di cherche “The X-Man” y “Bogey” of “Bogie” ta un pelotero profesional Arubano pa e posicion di short stop pa e ekipo San Diego Padres cu ta forma parti di Liga Mayor Mericano (MLB) na Merca. Previamente e tabata hunga den MLB pa Boston Red Sox. Desde 2011 e ta forma parti di e team nacional di Reino Hulandes.

 Bida y Carera 
Bogaerts a nace na San Nicolas, yiu di un mama di Aruba y un tata di Hulanda. E ta ruman morocho di Jair Bogaerts cu tambe ta pelotero profesional, hungando inicialmente pa Boston Red Sox y despues a traslada pa Chicago Cubs na 2012. E tabata e di cinco pelotero Arubiano pa hunga den Major League Baseball, tras di Eugene Kingsale, Calvin Maduro, Sidney Ponson y Radhames Dijkhoff.

Bogaerts su carera deportivo a cuminsa como miembro di e seleccion hubenil di beisbol di Aruba, ganando hopi premio individual. Na aña 2009 Bogaerts a wordo firma como agente liber amateur pa Boston Red Sox. Durante aña 2013 Bogaerts a debuta den wega di MLB y a hunga den 30 wega entre temporada regular y postemporada yudando Red Sox yega e campeonato World Series. El a bira Red Sox su starting short stop na 2014 y a ricibi e “Silver Slugger Award”, otorga pa Liga Mericano pa dos aña consecutivo na 2015, 2016 y atrobe na 2019 y 2022.Xander Bogaerts ta ricibi su di 4 premio anual pa su bateo, NoticiaCla, 5 di mei 2022thumb|left|180px|Bogaerts practicando na 2016 E tabata un hungador den Weganan di Strea (All Star Games) na cuater ocacion. 

Despues di a sali di su contracto di 6 aña balora na 132 miyon dollar cu e la firma cu Boston na 2019, a anuncia dia 8 di december 2022 cu Bogaerts a firma un contracto cu San Diego Padres pa 11 aña, balora na 280 miyon dollar. Dia 29 di april 2023 Bogaerts a marca historia door di bira e prome hungador pa dal un homerun den weganan di MLB den cuater diferente pais: Merca, Canada, Reino Uni y Mexico.

 Team di Reino 
Bogaerts ta keda selecciona pa e team nacional di Hulanda y a hunga den Baseball World Cup na 2011 (cua team a gana birando campeon mundial) y World Baseball Classic na 2013 y 2017.Ken Belson, With Talent From Two Small Islands, the Netherlands Is a W.B.C. Favorite, The New York Times, (7 maart 2017).

 Honor 
Na aña 2014 Xander Bogaerts a wordo condecora como Cabayero ("Ridder") den Orden di Oranje-Nassau. Hunto cu e deportistanan talentoso Sarah-Quita Offringa, Shanayah Howell y Chiara Petrocchi, el a keda honra na 2019 cu un stampia di 220 cent di Post Aruba den e serie di deporte diseña pa Armando Goedgedrag.Post Aruba a emiti un serie nobo di “Stampia di Deporte 2019”, Masnoticia.com (29 juni 2019). Recupera 15 oktober 2021. Dia 10 di februari 2021 Commandeur Pieter Boer School na San Nicolas, Aruba ta cambia su nomber pa Scol Basico Xander Bogaerts. Cambio di nomber di Commandeur Pieter Boer School pa Xander Bogaerts, Gobierno.aw (12 maart 2021).


Category:Hende
Category:Beisbolista
Category:Arubano konosí